cyanic-selkie/wikianc huggingface dataset:
Γκάνταλφ
Η Αναζήτηση του Έρεμπορ
Ο Γκάνταλφ αποχώρησε από την ομάδα πριν μπει στο Μίρκγουντ, λέγοντας ότι είχε σημαντικές δουλειές να κάνει. Ωστόσο, εμφανίστηκε και πάλι, μπρος στα τείχη του Έρεμπορ, μεταμφιεσμένος σε γέρο, αποκαλύπτοντας τον εαυτό του, όταν φαινόταν ότι οι Άνθρωποι του Έσγκαροθ και τα Ξωτικά του Μίρκγουντ θα πολεμήσουν το Θόριν και τους Νάνους για το θησαυρό του Νοσφιστή. Η Μάχη των Πέντε Στρατών ακολούθησε όταν ορδές από τελώνια και λύκους επιτέθηκαν και στα τρία μέρη. Μετά τη μάχη, ο Γκάνταλφ συνόδεψε τον Μπίλμπο πίσω στο Σάιρ, αποκαλύπτοντας στο Σχιστό Λαγκάδι ποιές ήταν οι επείγουσες δουλειές του: ο Γκάνταλφ είχε για άλλη μια φορά καλέσει το Συμβούλιο να εκδιώξει τον Σάουρον, διότι, προφανώς, ο Σάουρον δεν χρειαζόταν το Ένα Δαχτυλίδι για να συνεχίσει να προσελκύει το κακό στο Μίρκγουντ. Στη συνέχεια, το Συμβούλιο έλαβε δράση και έδιωξε τον Σάουρον από το Ντολ Γκούλντουρ. Ο Σάουρον, ωστόσο, το είχε προβλέψει και αποσύρθηκε ως μια προσποίηση, για να επανεμφανιστεί στη Μόρντορ.
Πριν τον Πόλεμο του Δαχτυλιδιού
Επέστρεψε στο Σάιρ για τα 111ά γενέθλια του Μπίλμπο το 3001 (Τρίτη Εποχή), φέρνοντας πολλά πυροτεχνήματα για την περίσταση. Αφού ο Μπίλμπο, ως φάρσα για τους επισκέπτες του, φόρεσε το Δαχτυλίδι και εξαφανίστηκε, ο Γκάνταλφ ενθάρρυνε τον παλιό του φίλο να αφήσει το Δαχτυλίδι στον Φρόντο, όπως είχαν σχεδιάσει. Ο Μπίλμπο έγινε εχθρικός και κατηγόρησε τον Γκάνταλφ πως προσπαθεί να κλέψει το Δαχτυλίδι, το οποίο αποκάλεσε "πολύτιμο", όπως και ο Γκόλουμ. (Ο Ισίλντουρ, που προηγουμένως κατείχε το δαχτυλίδι και καταστράφηκε από αυτό, είχε γράψει "είναι πολύτιμο για μένα"). Ο Γκάνταλφ επέπληξε τον Μπίλμπο για την χαζή κατηγορία του. Μετανιωμένος, ο Μπίλμπο παραδέχθηκε ότι το Δαχτυλίδι τον είχε προβληματίσει, και αφήνοντας το πίσω στον Φρόντο, αναχώρησε για το Σχιστό Λαγκάδι. Αν και ο Μπίλμπο ποτέ δεν θα ήταν εντελώς ελεύθερος από την επιθυμία για το Δαχτυλίδι, ήταν ο πρώτος από τους φορείς που το εγκατέλειψε οικειοθελώς.
Τα επόμενα 17 χρόνια, ο Γκάνταλφ ταξίδεψε πολύ, ψάχνοντας για απαντήσεις. Με τον Άραγκορν προσπάθησε να βρει τον Γκόλουμ. Ο Άραγκορν τελικά τα κατάφερε, και ο Γκάνταλφ ανέκρινε τον Γκόλουμ, απειλώντας τον με φωτιά όταν εκείνος φάνηκε απρόθυμος να μιλήσει. Ο Γκάνταλφ έμαθε επιτέλους ότι ο Σάουρον είχε αναγκάσει τον Γκόλουμ με βασανιστήρια στο Μπάραντ-Ντουρ να πει τί ήξερε για το Δαχτυλίδι. Αυτό ενίσχυσε την αυξανόμενη υποψία ότι το δαχτυλίδι του Μπίλμπο ήταν το Ένα Δαχτυλίδι.
Η Συντροφιά του Δαχτυλιδιού
Επιστρέφοντας στο Σάιρ, ο Γκάνταλφ επιβεβαίωσε τις υποψίες του, ρίχνοντας το Δαχτυλίδι του Φρόντο στη φωτιάς αναγνωρίζοντας τη γραφή που εμφανίστηκε στο Δαχτυλίδι. Είπε στον Φρόντο το πλήρες ιστορικό του Δαχτυλιδιού, και τον προέτρεψε να πάρει το Δαχτυλίδι στο Σχιστό Λαγκάδι, διότι αυτός θα είναι σε μεγάλο κίνδυνο αν έμενε στο Σάιρ. Ο Γκάνταλφ είπε ότι θα προσπαθήσει να επιστρέψει για τα 50ά γενέθλια του Φρόντο, προκειμένου να τον συνοδεύσει στο δρόμο στη συνέχεια, και ότι εν τω μεταξύ ο Φρόντο θα πρέπει να κανονίσει να φύγει αθόρυβα, αφού υπηρέτες του Σάουρον θα τον έψαχναν.
Έξω από το Σάιρ, ο Γκάνταλφ συνάντησε τον Ράνταγκαστ τον Καφετή, άλλον Ιστάρι, που έφερε την είδηση ότι οι Νάζγκουλ είχαν ανέβει και διασχίσει τον ποταμό Άντουιν, καθώς και μία πρόσκληση του  Σάρουμαν στον Γκάνταλφ για το Άιζενγκαρντ. Ο Γκάνταλφ άφησε ένα γράμμα στο Φρόντο (προτρέποντας την άμεση αναχώρηση του) στο πανδοχείο στο Μπρι, και κατευθύνθηκε προς Άιζενγκαρντ. Εκεί ο Σάρουμαν αποκάλυψε το πραγματικό του πρόσωπο, προτρέποντας τον Γκάνταλφ να τον βοηθήσει να αποκτήσει το Δαχτυλίδι για δική του χρήση. Γκάνταλφ αρνήθηκε, και ο Σάρουμαν τον φυλάκισε στην κορυφή του πύργου του Όρθανκ. Τελικά ο Γκάνταλφ διασώθηκε από τον αετό Γκουάιχιρ.
Ο Γκουάιχιρ άφησε τον Γκάνταλφ στο Ρόχαν, όπου ο Γκάνταλφ έκανε έκκληση στο Βασιλιά Θέοντεν για ένα άλογο. Ο Θέοντεν, υπό την φθοροποιό επιρροή του Γκρίμα του Σκουληκόγλωσσου, ενός καταστκόπου του Σάρουμαν, είπε στον Γκάνταλφ να πάρει όποιο άλογο θέλει, αλλά να φύγει γρήγορα. Ήταν τότε που ο Γκάνταλφ συνάντησε το μεγάλο άλογο Ίσκιος, ένα από τα μεάρας, που ήταν και σύντροφος του για το υπόλοιπο του πολέμου. Ο Γκάνταλφ στη συνέχεια οδήγησε έτρεξε για το Σάιρ, αλλά έφτασε όταν ο Φρόντο είχε ήδη φύγει. Γνωρίζοντας ότι ο Φρόντο και οι σύντροφοι του θα κατευθύνονταν προς το Σχιστό Λαγκάδι, ο Γκάνταλφ ξεκίνησε και εκείνος για εκεί. Έμαθε στο Μπρι ότι τα Χόμπιτ είχαν συναντήσει τον Άραγκορν. Αντιμετώπισε τα Νάζγκουλ στο Λόφο των Καιρών αλλά δραπέτευσε μετά από ολονύχτια μάχη, τραβώντας τέσσερις από αυτούς προς το βορρά. Ο Φρόντο, ο Άραγκορν και η υπόλοιπη ομάδα αντιμετώπισαν τους υπόλοιπους πέντε στο Λόφο των Καιρών λίγες νύχτες αργότερα. Ο Γκάνταλφ έφτασε στο Σχιστό Λαγκάδι, λίγο πριν την άφιξη του Φρόντο.
Στο Σχιστό Λαγκάδι, ο Γκάνταλφ βοήθησε τον Έλροντ να διώξει τους νάζγκουλ που κυνηγούσαν τον Φρόντο και έπαιξε μεγάλο ρόλο στο συμβούλιο που ακολούθησε καθώς ήταν ο μόνος που γνώριζε όλη την ιστορία του δαχτυλιδιού. Αποκάλυψε, επίσης, ότι ο Σάρουμαν τους έχει προδώσει και πως έχει συμμαχήσει με τον Σάουρον. Όταν αποφασίστηκε ότι το Δαχτυλίδι έπρεπε να καταστραφεί, ο Γκάνταλφ προσφέρθηκε να συνοδεύσει τον Φρόντο στην προσπάθειά του. Επίσης έπεισε τον Έλροντ να αφήσει τον Μέρρυ και τον Πίππιν να μπουν στη Συντροφιά.
Ως αρχηγός της Συντροφιάς μαζί με τον Άραγκορν, ο Γκάνταλφ οδηγεί τα χόμπιτ και τους υπολοίπους νότια. Μετά από μια ανεπιτυχή προσπάθεια να διασχίσουν το πέρασμα του Κάραντρας, πέρασαν κάτω από τα βουνά, μέσα από τα Ορυχεία της Μόρια αν και μόνο ο Νάνος Γκίμλι ήταν ενθουσιώδης για αυτήν την επιλογή. Στη Μόρια, ανακάλυψαν ότι η η αποικία των Νάνων είχε καταστραφεί από τους Ορκ. Η Συντροφιά πολέμησε με τα Ορκ και τα τελώνια της Μόρια και δραπέτευσε.
Στη γέφυρα του Κάζαντ-ντουμ συνάντησαν τον "χαμό του Ντούριν", ένα τρομακτικό Μπάλρογκ. Ο Γκάνταλφ πολέμησε το Μπάλρογκ για να αφήσει τους άλλους να ξεφύγουν. Μετά από μια σύντομη ανταλλαγή χτυπημάτων, ο Γκάνταλφ έσπασε τη γέφυρα κάτω από το Μπάλρογκ με το ραβδι του, αλλά όπως το Μπάλρογκ έπεφτε,τύλιξε το μαστίγιο του γύρω από τα πόδια του Γκάνταλφ, σέρνοντας τον προς τον γκρεμό. Πέφτοντας στο κενό φώναξε  "Τρέξτε ανόητοι!".
Ο Γκάνταλφ και το Μπάλρογκ έπεσαν σε μια βαθιά υπόγεια λίμνη κάτω από Μόρια. Ο Γκάνταλφ κυνήγησε το Μπάλρογκ μέσα από το τούνελ για οκτώ ημέρες, μέχρι που ανέβηκε στην κορυφή του Ζιρακζίγκιλ. Στο τέλος, το Μπάλρογκ ηττήθηκε. Ο Γκάνταλφ πέθανε λίγο αργότερα, και το σώμα του κείτονταν στην κορυφή, ενώ το πνεύμα του ταξίδεψε "πέρα από τη σκέψη και το χρόνο".
Γκάνταλφ ο Λευκός
Ο Γκάνταλφ τελικά επανήλθε ως Γκάνταλφ ο Λευκός, και επέστρεψε στη ζωή, στην κορυφή του βουνού. Στο Λόριεν θεραπεύτηκε από τα τραύματά του και του δόθηκαν τα νέα λευκά ρούχα από την Γκαλάντριελ. Ταξίδεψε στο Δάσος του Φάνγκορν όπου συνάντησε τον Άραγκορν, το Λέγκολας και το Γκίμλι, στους οποίους αποκαλύφθηκε.
Ταξίδεψαν στο Ρόχαν όπου ο Γκάνταλφ διαπίστωσε ότι ο βασιλιάς Θέοντεν είχε αποδυναμωθεί πλήρως από τον Γκρίμα το Σκουληκόγλωσσο. Έσπασε αυτήν την επιρροή και έπεισε τον Θέοντεν να πολεμήσει εναντίον του Σάουρον. Στη συνέχεια έφυγε για να μαζέψει τον Ερκενμπραντ και τους πολεμιστές του καταφέρνοντας να φέρει ενισχύσεις λίγο πριν χαθεί η μάχη στο Φαράγγι του Χελμ. Μετά τη μάχη, ο Γκάνταλφ και ο βασιλιάς πήγαν στο Άιζενγκαρντ, που στο μεσοδιάστημα είχε δεχθεί επίθεση και κατακτήθηκε από τους Εντ, μαζί με το Μέρι και τον Πίππιν. Ο Γκάνταλφ έσπασε το ραβδί του Σάρουμαν και τον έδιωξε από το Λευκό Συμβούλιο και το τάγμα των μάγων. Ο Πίππιν βρήκε το παλαντίρ του Όρθανκ, αλλά ο Γκάνταλφ γρήγορα το πήρε. Το βράδυ, ο Πίππιν πήρε το παλαντίρ ενώ ο Γκάνταλφ κοιμόταν, και το έψαξε, ερχόμενος πρόσωπο με πρόσωπο με τον Σάουρον. Ο Γκάνταλφ στη συνέχεια πήρε το νεαρό χόμπιτ μαζί του στη Μίνας Τίριθ.
Όταν έφτασε στη Μίνας Τίριθ για να βοηθήσει στην προετοιμασία για την άμυνα της πόλης, ο Ντένεθορ τον θεώρησε ως απειλή. Μαζί με τον Πρίγκιπα Ιμραχίλ του Ντολ Άμροθ, ο Γκάνταλφ οδήγησε τους υπερασπιστές κατά τη διάρκεια της πολιορκίας της πόλης, ενώ ο Ντένεθορ είχε αποτρελαθεί λόγω του τραυματισμού του Φάραμιρ. Όταν οι δυνάμεις της Μόρντορ έσπασαν την κεντρική πύλη, ο Γκάνταλφ αντιμετώπισε τον Μαγο-βασιλιά της Άνγκμαρ και  Άρχοντα των Νάζγκουλ. Με την άφιξη ενισχύσεων από τους Ροχίρριμ, ο Μαγο-βασιλιάς εγκατέλειψε τη μάχη με τον Γκάνταλφ. Στη συνέχεια, ο Γκάνταλφ έσωσε τον Φάραμιρ από τον πατέρα του ο οποίος σκόπευε να τον κάψει μαζί με τον εαυτό του.
Ο Άραγκορν και ο Γκάνταλφ σε μία προσπάθεια αντιπερισπασμού με σκοπό να αποσπάσουν την προσοχή του Σάουρον από τον Φρόντο, ηγήθηκαν της επίθεσης στη Μάυρη Πύλη της Μόρντορ. Πριν από τη μάχη, ο Γκάνταλφ μαζί με τους άλλους ηγέτες της Δύσης συνάντησε το Στόμα του Σάουρον, που τους έδειξε το μίθριλ του Φρόντο και άλλα αντικείμενα των χόμπιτ. Αλλά ο Γκάνταλφ απέρριψε τους όρους της Μόρντορ και οι δυνάμεις της Δύσης πολέμησαν το στρατό της Μόρντορ μέχρι το Δαχτυλίδι να καταστραφεί στο Βουνο του Χαμού. Ο Γκάνταλφ μαζί με τους Μεγάλους Αετούς έσωσε τον Φρόντο και τον Σαμ από τη λάβα.
Μετά τον πόλεμο, ο Γκάνταλφ έστεψε βασιλιά της Γκόντορ τον Άραγκορν και τον βοήθησε να αναγεννήσει το Λευκό Δέντρο της Γκόντορ. Συνόδευσε τα χόμπιτ πίσω στο Σάιρ. Δύο χρόνια αργότερα, ο Γκάνταλφ αναχώρησε με τον Φρόντο, τον Μπίλμπο, την Γκαλάντριελ, και τον Έλροντ για την Αθάνατη Γη. Τότε μαθεύτηκε ότι είχε στην κατοχή του το ένα από τα τρία δαχτυλίδια των Ξωτικών.
Υποδοχή και φήμη
Ο ηθοποιός Ίαν ΜακΚέλεν έλαβε ευρεία αναγνώριση για την ερμηνεία του ως Γκάνταλφ στην τριλογία του Πήτερ Τζάκσον "Ο Άρχοντας των Δαχτυλιδιών" για την οποία έλαβε διάφορα βραβεία καθώς και υποψηφιότητα για Όσκαρ Β' Ανδρικού Ρόλου, για την ταινία Η Συντροφιά του Δαχτυλιδιού. Επιπλέον, το περιοδικό Empire τοποθέτησε το ρόλο του Γκάνταλφ ως τον 28ο καλύτερο κινηματογραφικό ρόλο όλων των εποχών.
Εξωτερικοί σύνδεσμοι
Κατηγορία:Το Χόμπιτ (χαρακτήρες) Κατηγορία:Ο Άρχοντας των Δαχτυλιδιών (χαρακτήρες) Κατηγορία:Το Σιλμαρίλλιον (χαρακτήρες) Κατηγορία:Φανταστικοί χαρακτήρες με αθανασία Κατηγορία:Μάγοι στην φαντασία
Ελευθέριος Βενιζέλος 1910 - 1927
Η ταινία Ελευθέριος Βενιζέλος 1910 - 1927 είναι βιογραφία μίας από τις σημαντικότερες προσωπικότητες της ελληνικής πολιτικής σκηνής του 20ού αιώνα, του Ελευθερίου Βενιζέλου, για την περίοδο μεταξύ 1910 - 1927.
Παραγωγή και παραλειπόμενα
Η ταινία κυκλοφόρησε στις αίθουσες τη σεζόν 1979-1980 κόβοντας 98.051 εισιτήρια και κατατάχθηκε στην 9η θέση ανάμεσα σε 26 ταινίες της ίδιας σεζόν.
Ο σκηνοθέτης έχει εξηγήσει ότι την ιδέα για την ταινία την πήρε από τον Δημήτρη Χορν, όταν εκείνος παρακολούθησε Το προξενιό της Άννας και εντυπωσιάστηκε με την ταινία.
Εξωτερικοί σύνδεσμοι
Κατηγορία:Ελληνικές ταινίες Κατηγορία:Ταινίες του 1980 Κατηγορία:Ταινίες γυρισμένες στην Ελλάδα Κατηγορία:Ελληνόφωνες ταινίες Κατηγορία:Αγγλόφωνες ταινίες Κατηγορία:Ελληνικές βιογραφικές ταινίες Κατηγορία:Ταινίες σε σκηνοθεσία Παντελή Βούλγαρη Κατηγορία:Ταινίες παραγωγής Ελληνικού Κέντρου Κινηματογράφου Κατηγορία:Ταινίες σε σενάριο Παντελή Βούλγαρη Κατηγορία:Γερμανόφωνες ταινίες Κατηγορία:Ελληνικές ιστορικές ταινίες Κατηγορία:Ταινίες τοποθετημένες στην Ελλάδα
Το Πορτραίτο μιας Κυρίας
Το Πορτρέτο μιας Κυρίας (αγγλικά: The Portrait of a Lady) είναι ο τίτλος μιας αμερικανοβρετανικής κινηματογραφικής ταινίας παραγωγής του 1996, σε σκηνοθεσία της Τζέιν Κάμπιον. Είναι βασισμένη στο ομότιτλο βιβλίο του 1967 του Χένρι Τζέιμς. Στην ταινία πρωταγωνιστούν οι Νικόλ Κίντμαν, Τζον Μάλκοβιτς,Μπάρμπαρα Χέρσεϊ, Μαίρη Λουίζ Πάρκερ, Σέλλεϊ Γουίντερς, Σέλεϊ Ντιβάλ, Κρίστιαν Μπέιλ, Βίγκο Μόρτενσεν και Βαλεντίνα Κέρβι.Η ταινία είναι μια συμπαραγωγή μεταξύ του Ηνωμένου Βασιλείου, και των ΗΠΑ.
Η ταινία έκανε πρεμιέρα στις 28 Αυγούστου του 1996 στο Διεθνές Φεστιβάλ Κινηματογράφου Βενετίας, και αργότερα έκανε πρεμιέρα στις κινηματογραφικές αίθουσες τον Δεκέμβριο του 1996. Έλαβε μικτές κριτικές. Η ταινία προτάθηκε για διάφορα βραβεία, ανάμεσα στα οποία ήταν και δυο βραβεία Όσκαρ (Β´ Γυναικείου Ρόλου για την Μπάρμπαρα Χέρσεϊ και Καλύτερων κοστούμιών) και μια Χρυσή Σφαίρα (Β' Γυναικείου Ρόλου - κινηματογραφική ταινία επίσης για την Μπάρμπαρα Χέρσεϊ).
Περίληψη Πλοκής
Η ταινία περιγράφει την ιτορία της Ίσαμπελ Άρτσερ, μιας νεαρής αθώας γυναίκας, την οποίαν προσπαθεί να εκμεταλευτεί ψυχολογικά η Μαντάμ Μερλ.
Εξωτερικοί σύνδεσμοι
Κατηγορία:Ταινίες του 1996 Κατηγορία:Ψυχολογικές δραματικές ταινίες Κατηγορία:Ταινίες βασισμένες σε αμερικανικά μυθιστορήματα Κατηγορία:Αμερικανικές αισθηματικές δραματικές ταινίες Κατηγορία:Φεμινιστικές ταινίες Κατηγορία:Βρετανικές αισθηματικές δραματικές ταινίες Κατηγορία:Ταινίες τοποθετημένες στην Ιταλία Κατηγορία:Ταινίες παραγωγής Gramercy Pictures Κατηγορία:Αμερικανικές ταινίες Κατηγορία:Βρετανικές ταινίες Κατηγορία:Ταινίες σε σκηνοθεσία Τζέιν Κάμπιον Κατηγορία:Αγγλόφωνες ταινίες
1677
Η τρέχουσα σελίδα αφορά το έτος 1677 κατά το Γρηγοριανό ημερολόγιο
Θάνατοι
Κατηγορία:Έτη
Ρόκκος Χοϊδάς
Ο Ρόκκος Χοϊδάς (1830- 3 Μαΐου 1890 -15 Μαΐου με το νέο ημερολόγιο ) ήταν δικαστικός, βουλευτής και γνωστός κυρίως για τους αγώνες του ενάντια στη διαφθορά της πολιτικής και των πολιτικών γενικότερα. Αν και υπήρξε προσωπικός φίλος του βασιλιά Γεωργίου του Α΄, τον κατηγόρησε δημόσια ώς δειλό και άνανδρο με αποτέλεσμα να συλληφθεί και να φυλακιστεί.
Βίος
Στις 18 Ιουλίου του 1875 εκλέχτηκε βουλευτής Κραναίας Κεφαλληνίας και το 1883 βουλευτής Αττικής. Κατα τη διάρκεια της πολιτικής του σταδιοδρομίας διακρίθηκε για τις ρητορικές του ικανότητες αλλά κυρίως για την αντίθεσή του προς τη Βασιλεία. Αντιμετώπισε πολλές δυσκολίες, κυρίως στις προεκλογικές του περιοδείες, από διαφόρους παρακρατικούς μηχανισμούς έχοντας ως αποτέλεσμα να μην εκλέγεται πάντα βουλευτής. Το 1885 παραιτήθηκε οριστικά από το βουλευτικό αξίωμα ως ένδειξη διαμαρτυρίας για την απόπειρα δολοφονίας εναντίον του που πραγματοποιήθηκε στις σκάλες της Βουλής με κύριο οργανωτή τον αστυνόμο Κοκκινόπουλο. Η παραίτηση του όμως δεν έγινε αποδεκτή, που όμως παρ' όλα αυτά δεν επανήλθε στη Βουλή, συνεχίζοντας έτσι τους δημοκρατικούς του αγώνες έξω από την αίθουσα του κοινοβουλίου. Τον ίδιο χρόνο ίδρυσε με τον Καλαβρυτινό βουλευτή Οικονόμου το Λαϊκό Κόμμα, το οποίο διαλύθηκε σύντομα ενώ στήριξε δημοκρατικούς συλλόγους όπως τον «Δημοκρατικό Σύλλογο των Πατρών» και τον «Σοσιαλιστικό Σύνδεσμο» του Σταύρου Καλλέργη. Έπειτα συνεργάστηκε με τον Κλεάνθη Τριαντάφυλλο στην έκδοση του πολιτικοσατιρικού περιοδικού Ραμπαγάς. Η ιδεολογία του ήταν αντίθετη με αυτή του Τρικούπη με αποτέλεσμα να έρθουν σε ρήξη. Στις 4 Σεπτεμβρίου του 1888, αν και γνώστης των άρθρων του ισχύοντος τότε Συντάγματος της Ελλάδος, δημοσίευσε δύο άρθρα του στην εφημερίδα Ραμπαγάς, τα οποία θεωρήθηκαν υβριστικά τόσο για την κυβέρνηση όσο και για τους βασιλιά Γεώργιο Α΄ και τον διάδοχο του θρόνου Κωνσταντίνο. Τότε ο Χοϊδάς συνελήφθη, κατόπιν και πιθανής συναίνεσης του αρθρογράφου του «Τις πταίει;», εκείνης της εποχής, πρωθυπουργού Χαρίλαου Τρικούπη, και οδηγήθηκε σε δίκη στην Άμφισσα, όπου τον Μάιο του 1889 μετά από μία απολογία που διήρκεσε 24 ώρες, κατά την οποία κατηγόρησε δριμύτατα τους αυλοκόλακες και τα βασιλικά κόμματα της εποχής, καταδικάστηκε σε τριετή φυλάκιση και οδηγήθηκε στις φυλακές της Χαλκίδας. Δεν υπάρχει καμία πηγή που να αναφέρει ότι ο Χοϊδάς αρνήθηκε την χάρη που του πρόσφερε η κυβέρνηση αν και δεν θα ήταν καθόλου απίθανο για τον χαρακτήρα του και κάποιες άλλες φήμες τον ήθελαν να αυτοκτονεί. Τίποτα απο όλα αυτά δεν συνέβη. Με πρωτοσέλιδο η εφημερίδα της Χαλκίδας Εύριπος στις 5/9/1891, αρ. φ. 1262 ανακοίνωσε τον θάνατο του σπουδαίου αυτού άνδρα. Ο θάνατος τον βρήκε ελεύθερο, στο σπίτι του στην Χαλκίδα δίπλα στους φίλους του και στην κόρη του που πριν λίγες μέρες είχε παρευρεθεί στον γάμο της. Η κυβέρνηση αφού εξάντλησε την αυστηρότητα της απέναντι του, στο τέλος έδειξε επιείκεια και λόγω της επιπλοκής του τραύματος του τον άφησε ελεύθερο να πεθάνει δίπλα στους δικούς του ανθρώπους. Η κηδεία του έγινε στο παλαιό κοιμητήριο του Αγιάννη στην Χαλκίδα.
Πηγές
Χοϊδάς Χοϊδάς Χοϊδάς
Αναμπενοπεπτίνες
Χημική Δομή
Οι αναμπενοπεπτίνες παράγονται ως δευτερογενείς μεταβολίτες από κυανοβακτήρια (ορισμένα στελέχη), είναι μη ριβοσωμικά ολιγοπεπτίδια που μπορούν να έχουν μη τυπικά αμινοξέα και άλλες μετα-μεταφραστικές τροποποιήσεις. Είναι κυκλικά πεπτίδια με χαρακτηριστικό ουρεϊδικό δεσμό που συνδέουν την κύρια αμίνη της R ομάδας της λυσίνης με την καρβοξυλική ομάδα του γειτονικού αμινοξέος προς σχηματισμό αμιδικού δεσμού. Οι αναμπενοπεπτίνες έχουν το εξής χαρακτηριστικό: το κοινό κυκλικό πεπτιδικό ήμισυ είναι συνδεδεμένο με Tyr, Arg, Lys και Phe μέσω ενός ουρεϊδικού δεσμού.
Οι αναμπενοπεπτίνες είναι εξαπεπτίδια με γενική δομή X1-CO-[Lys-X3-X4-MeX5-X6] η οποία χαρακτηρίζεται από την παρουσία του αμινοξέος λυσίνη, το οποίο συμβάλλει στον σχηματισμό δακτυλίου μέσω ενός δεσμού του Ν-πεπτιδίου με την καρβοξυλομάδα του αμινοξέος Χ6 και του C-πεπτιδίου με την αμινομάδα του αμινοξέος Χ3. Μια πλευρική αλυσίδα μιας μονάδας αμινοξέος συνδέεται με έναν πενταπεπτιδικό δακτύλιο μέσω ενός ουρεϊδικού δεσμού μεταξύ του a-N της λυσίνης και του a-N της πλευρικής αλυσίδας αμινοξέος (Εικόνα 1). Εκτός από τη λυσίνη, όλα τα άλλα αμινοξέα είναι μεταβλητά, το αμινοξύ στη θέση Χ5 είναι συνήθως Ν-μεθυλιωμένο και το αμινοξύ στη θέση X4 είναι συνήθως σε μορφή ομοδιμερούς. Οι μέχρι τώρα γνωστές αναμπενοπεπτίνες  από περιβάλλοντα γλυκού νερού αποτελούνται κυρίως από Val (45%) και Ile (29%) στη θέση X3, Hty (64%) και Hph (29%) στη θέση X4, MeAla (50%) και MeHty (38%) στη θέση Χ5 και Phe (45%) και Ile (24%) στη θέση Χ6. Οι δεκατρείς αναμπενοπεπτίνες που εντοπίστηκαν στα ελληνικά γλυκά νερά αποτελούνται από Val (38%) και Ile (62%) στη θέση X3, Hty (69%) και Hph (31%) στη θέση X4, MeAla (85%) και MeHty (15%) στη θέση Χ5 και Phe (85%) και Ile (15%) στη θέση Χ6.
Μέχρι το 2019 περισσότερα από 600 κυανοπεπτίδια είχαν περιγραφεί με μάζα από 400-1900 Da. μικρογραφία|403x403px|Εικόνα 1. Γενική δομή των αναμπενοπεπτινών |καθόλου
Ποικιλότητα
Οι πρώτες χαρακτηρισμένες αναμπενοπεπτίνες, A και B, απομονώθηκαν από τους Harada et al. το 1995, από το κυανοβακτηριακό στέλεχος του γλυκού νερού Anabaena flos-aquae NRC 525-17, από το οποίο πήραν το όνομά τους. Αποτελούν την τρίτη κατηγορία κυανοπεπτιδίων με την υψηλότερη δομική ποικιλομορφία μετά τις μικροκυστίνες και τις κυανοπεπτολίνες. Οι δομικές παραλλαγές των αναμπενοπεπτινών είναι γνωστές και με άλλα ονόματα όπως Nodulapeptins, Oscillamides, Konbamide, Keramamides, Ferintoic acids, Mozamides, Schizopeptin, Brunsvicamides, Psymbamide A, Pompanopeptin B, Paltolides, Lyngbyaureidamides και Nostamides, τα οποία βασίζονται κυρίως στις ομάδες οργανισμών που τα παράγουν ή στη γεωγραφική θέση της ανακάλυψής τους.
Η ποικιλομορφία των αναμπενοπεπτινών σε απομονωμένα στελέχη είναι περιορισμένη σε σύγκριση με εκείνη των πληθυσμών άνθισης. Σε μελέτες που διεξήχθησαν σε ευρωπαϊκές χώρες βρέθηκε ότι τα στελέχη Microcystis έχουν λιγότερο διαφοροποιημένο μοτίβο πεπτιδίων σε σύγκριση με αυτό ολόκληρου πληθυσμού και πως τα δείγματα πληθυσμών του Planktothrix agardhii περιείχαν επτά αναμπενοπεπτίνες, ενώ τα δύο στελέχη που απομονώθηκαν περιείχαν μόνο μία. Η ποικιλομορφία των αναμπενοπεπτινών σε δείγματα άνθισης στον αγρό αντανακλά την υψηλή ποικιλομορφία των χημειοτύπων που υπάρχουν σε υδάτινες περιοχές και επομένως δεν μπορεί να συγκριθεί με την ποικιλομορφία των ενώσεων σε μεμονωμένα στελέχη.
Οι δεκατρείς αναμπενοπεπτίνες από κυανοβακτήρια των ελληνικών γλυκών νερών έχουν χαμηλή ποικιλία μεταβλητών αμινοξέων. Συγκεκριμένα, όλα τα τμήματα που συνθέτουν τις δομές δακτυλίου αντιπροσωπεύονται μόνο από δύο διαφορετικά αμινοξέα ανά θέση. Μεγαλύτερη ποικιλία αμινοξέων παρατηρείται στην πλευρική αλυσίδα. Η Arg (31%) είναι το πιο συχνό αμινοξύ, ακολουθούμενο από την Tyr (23%), τη MeHty (23%), το OEtGlu (15%) και τη Lys (8%).
Βιοσυνθετικά Μονοπάτια
Διάφορα στελέχη κυανοβακτηρίων μπορεί να έχουν πληθώρα βιοσυνθετικών μονοπατιών για εν δυνάμει (όχι απαραίτητα όμως) παραγωγή διάφορων κυανοπεπτιδίων. Η βιοσύνθεση ενός κυανοπεπτιδίου περιλαμβάνει σύμπλοκα ενζύμων με συνθετάσες μη ριβοσωμικών πεπτιδίων και συνθετάσες πολυκετιδίων. Γονίδια βιοσύνθεσης για μικροκυστίνες, αναμπενοπεπτίνες, και όχι μόνο, ταυτοποιήθηκαν στα κυανοβακτήρια Planktothrix rubescens και P. agardhii καθώς και σε Microcystis spp. στα ίδια ή και σε διαφορετικά στελέχη. Μπορεί να υπάρχουν μεγαλύτερες συγκεντρώσεις αναμπενοπεπτινών από μικροκυστίνες, πράγμα μη συνηθισμένο (σε λίμνες της Ευρώπης). Σε άλλες χώρες έχει βρεθεί συνύπαρξη μικροκυστινών και αναμπενοπεπτινών στα γένη Anabaena, Planktothrix, ακόμη και Nodularia. Στην Ελλάδα που επικρατεί το γένος Microcystis, οι αναμπενοπεπτίνες βρέθηκαν μαζί με μικροκυστίνες.
Επιδράσεις Μικροκυστινών και Αναμπενοπεπτινών
Ενώ είναι γνωστό ότι οι μικροκυστίνες είναι τοξικές, έχουν γίνει μελέτες που παρατηρήθηκαν τοξικές επιδράσεις που δεν μπορούσαν να εξηγηθούν μόνο με την παρουσία μικροκυστινών, υποδηλώνοντας ότι και άλλοι βιοδραστικοί μεταβολίτες πρέπει να ληφθούν υπόψη στην αξιολόγηση οικολογικού κινδύνου.
Γενικά οι αναμπενοπεπτίνες έχουν δράση αναστολής πρωτεασών σερίνης, τρυψίνης και χυμοτρυψίνης. Ειδικά στον άνθρωπο εμπλέκονται στην πήξη του αίματος, αναστολή παγκρεατικών και λευκοκυττάρων ελαστασών. Περαιτέρω δοκιμές με πρωτεάσες έδειξαν αναστολή καρβοξυπεπτιδάσης Α + Β και αμινοπεπτιδάσης λευκίνης που εμπλέκονται στον μεταβολισμό των τροφών. Πρόσφατα, ένα στέλεχος Microcystis flos-aquae που παράγει αναμπενοπεπτίνη βρέθηκε να αναστέλλει έντονα την ανάπτυξη αμοιβάδας γλυκού νερού.
Παρουσία στην Ελλάδα
Στην Ελλάδα οι αναμπενοπεπτίνες υπάρχουν σε εσωτερικά ύδατα στα οποία σχηματίζονται ανθίσεις νερού από είδη των γενών Microcystis και Dolichospermum (πρώην Anabaena). Σε ελληνικά ύδατα έχουν βρεθεί σε μεγάλες σχετικά συγκεντρώσεις οι αναμπενοπεπτίνες Α, Β και μία η οποία μέχρι το 2015 δεν είχε προσδιοριστεί.
Τοξικές ανθίσεις νερού εμφανίζονται συχνά στην Ελλάδα. Σε μία πρόσφατη εκτεταμένη έρευνα που έγινε μελετήθηκαν πολλές λίμνες και ταμιευτήρες διαφορετικών χαρακτηριστικών για να μπορούμε να έχουμε στην Ελλάδα (και παγκοσμίως) τα πρώτα ποσοτικά δεδομένα για αναμπενοπεπτίνες. Βρέθηκε ότι παραπάνω από το 15% των δειγμάτων περιείχαν αναμπενοπεπτίνες Α, Β καθώς και μία που δεν είχε προσδιοριστεί. Η τελευταία εμφανίστηκε σε μεγάλο αριθμό δειγμάτων, ειδικά σε μια άνθιση νερού που κυριαρχούσε το Microcystis wesenbergii. Σε μια παλαιότερη έρευνα αναμπενοπεπτίνες μετρήθηκαν στη λίμνη Ζάζαρη, Καστοριά και Παμβώτιδα. Στη Ζάζαρη βρέθηκε μόνο αναμπενοπεπτίνη Β και στη λίμνη Παμβώτιδα αυτή επικρατούσε έναντι της Α. Στη λίμνη Καστοριά υπήρχαν και οι δύο. Σε αυτή την έρευνα το ποσοστό συμμετοχής των αναμπενοπεπτινών σε όλα τα πεπτίδια που βρέθηκαν δεν ξεπερνούσε το 5% (ποσοστό το οποίο θεωρείται υψηλό), εκτός ενός δείγματος (πάνω από 16%) στη Ζάζαρη με μοναδικό κυανοβακτήριο ένα Microcystis spp. Στα δείγματα από την Καστοριά και την Παμβώτιδα κυρίαρχο είδος ήταν το Microcystis aeruginosa. Στην ίδια έρευνα βρέθηκε ότι οι αναμπενοπεπτίνες συνυπάρχουν με μικροκυστίνες στο 27% των δειγμάτων που συλλέχθηκαν από τις λίμνες Καστοριά, Παμβώτιδα και Ζάζαρη.
Οι αναμπενοπεπτίνες B, F, A και Osc Y είναι οι πιο γνωστές αναμπενοπεπτίνες όχι μόνο στην Ελλάδα αλλά και στην Ευρώπη και παράγονται κυρίως από στελέχη του Microcystis aeruginosa. Σε πιο πρόσφατη έρευνα στην Ελλάδα, σε δείγματα κυανοβακτηρίων γλυκού νερού ανιχνεύθηκαν δεκατρείς αναμπενοπεπτίνες, οι οποίες ήταν παρούσες στην πλειονότητα των δειγμάτων των ανθίσεων (91%) που συλλέχθηκαν από εννέα ελληνικές λίμνες σε διαφορετικές χρονικές περιόδους. Οι πιο συχνά ανιχνευόμενες αναμπενοπεπτίνες ήταν οι F (87% των δειγμάτων) και Osc Y (87%), η B (65%) και η 886 (57%). Τόσο η A όσο και η B ανιχνεύθηκαν στις λίμνες Καστοριά, Παμβώτιδα, Ζάζαρη, Κερκίνη, Μικρή Πρέσπα και Βιστωνίδα, μαζί με πολλές άλλες συγγενικές αναμπενοπεπτίνες. Οι αναμπενοπεπτίνες 820 και KB906 εντοπίστηκαν σε ένα δείγμα από τη λίμνη Καστοριά και τη λίμνη Ζάζαρη, αντίστοιχα. Η αναμπενοπεπτίνη 894 ανιχνεύθηκε σε δύο δείγματα που συλλέχθηκαν από τις λίμνες Κερκίνη και Ζάζαρη ενώ οι αναμπενοπεπτίνες, 837 και 851, εντοπίστηκαν σε ένα δείγμα που συλλέχθηκε από τη λίμνη Μικρή Πρέσπα. Σε μελέτη που διεξάχθηκε στη λίμνη Βεγορίτιδα, οι αναμπενοπεπτίνες B και F βρέθηκαν να είναι οι πιο συχνοί ανιχνευόμενοι κυανοβακτηριακοί μεταβολίτες καθώς ήταν παρούσες σε όλα σχεδόν τα δείγματα, ακολουθούμενες από την Osc Y. Αναμπενοπεπτίνες δεν ανιχνεύθηκαν σε δύο δείγματα που συλλέχθηκαν από τις λίμνες Μαραθώνα και Κάρλα, αν και κυανοβακτηριακά είδη που πιθανώς παράγουν αναμπενοπεπτίνες ήταν παρόντα και στις δύο λίμνες (Microcystis flos-aquae στη λίμνη Μαραθώνα και Planktothrix cf. agardhii στη λίμνη Κάρλα).
Παραπομπές
Κατηγορία:Κυανοβακτήρια __ΜΕΠΠ__
Ασφαλιστικός Πράκτορας
Ο Ασφαλιστικός Πράκτορας δεν έχει υπαλληλική σχέση με την ασφαλιστική εταιρεία αλλά είναι ελεύθερος επαγγελματίας ή εταιρεία.
Ο Ασφαλιστικός Πράκτορας έχει δικό του επαγγελματικό χώρο (γραφείο)
Ο Ασφαλιστικός Πράκτορας προωθεί τα ασφαλιστικά προϊόντα που του παρέχουν οι ασφαλιστικές εταιρείες, με τους όρους και τον τιμοκατάλογο που τους παρέχουν οι συνεργαζόμενες ασφαλιστικές εταιρείες. Δεν έχει το δικαίωμα να προβεί σε αλλαγές των ασφαλιστικών όρων ή να πουλήσει ένα ασφαλιστικό προϊόν σε διαφορετική τιμή από αυτή που καθορίζει ο επίσημος τιμοκατάλογος της εκάστοτε ασφαλιστικής εταιρείας.
Ο Ασφαλιστικός Πράκτορας αμοίβεται με προμήθεια από την ασφαλιστική εταιρεία. Είτε ο πελάτης ασφαλιστεί απ'ευθείας στην ασφαλιστική εταιρεία, είτε ασφαλιστεί μέσω πράκτορα, το ασφάλιστρο που πληρώνει είναι το ίδιο. Δηλαδή, δεν υπάρχει επιβάρυνση στο ασφάλιστρο επειδή διαμεσολαβεί ο πράκτορας. Αν ο πελάτης ασφαλιστεί απ'ευθείας στην ασφαλιστική εταιρεία, η προμήθεια που θα πλήρωνε η ασφαλιστική εταιρεία αν διαμεσολαβούσε πράκτορας, απλά παραμένει στην ίδια την ασφαλιστική εταιρεία.
Για να γίνει κάποιος Ασφαλιστικός Πράκτορας, μεταξύ άλλων προϋποθέσεων, πρέπει να έχει διατελέσει Ασφαλιστικός Σύμβουλος για τουλάχιστον 4 χρόνια και στη συνέχεια να περάσει με επιτυχία τις σχετικές γραπτές εξετάσεις.
Εποπτεία Ιδιωτικής Ασφάλισης
Η εποπτεία των ιδιωτικών ασφαλίσεων πραγματοποιείται από την Τράπεζα Ελλάδος, με ημερομηνία έναρξης την 1η Δεκεμβρίου 2010. Προγενέστερα, η εποπτεία συντελούταν από την Επιτροπή Εποπτείας Ιδιωτικής Ασφάλισης (ΕΠΕΙΑ). Το εποπτικό έργο πλέον ασκείται από τη Διεύθυνση Εποπτείας Ιδιωτικής Ασφάλισης (ΔΕΙΑ).Με την εποπτική αρχή διασφαλίζεται:
Ενεργοί Ασφαλιστικοί Διαμεσολαβητές
Πληροφόρηση σχετικά με τους νόμιμους δραστηριοποιούμενους διανομείς ασφαλιστικών προϊόντων δίνονται από το Επαγγελματικό Επιμελητήριο της έδρας τους. Ασφαλιστικός διαμεσολαβητής αποτελούν οι ασφαλιστικοί πράκτορες, οι συντονιστές ασφαλιστικών πρακτόρων και οι μεσίτες ασφαλίσεων​​ και αντασφαλίσεων.
Στο «Ενιαίο Σημείο Πληροφόρησης Ενεργών Ασφαλιστικών Διαμεσολαβητών» της Κεντρικής Ένωσης Επιμελητηρίων Ελλάδος βρίσκονται διαδικτυακά τα στοιχεία και ο πελάτης μπορεί να ελέγξει εάν ο ασφαλιστικός διαμεσολαβητής είναι νόμιμος.
Εξωτερικοί σύνδεσμοι
Κατηγορία:Ασφάλιση
Debbie Does Dallas
Το Debbie Does Dallas είναι μια πολύ γνωστή αμερικανική πορνογραφική ταινία του 1978 με πρωταγωνίστριες τη Μπάμπι Γουντς και τη Κρίστι Φορντ.
Ιστορία
Σε αντίθεση με τον τίτλο η ταινία δεν διαδραματίζεται στο Ντάλας και η πρωταγωνίστρια δεν έρχεται σε επαφή με κανέναν από το Ντάλας. Οι αρχικές σκηνές του έργου γυρίστηκαν στο γήπεδο και τα αποδυτήρια του Κολεγίου Μπρούκλιν που υπάγεται στο δημόσιο πανεπιστήμιο της Νέας Υόρκης, ενώ κάποιες σκηνές γυρίστηκαν -χωρίς την άδεια της διεύθυνσης- στο Ινστιτούτο Πρατ (ιδιωτικό κολέγιο), στο Μπρούκλιν της Νέας Υόρκης.
Η ταινία γνώρισε μεγάλη εμπορική επιτυχία και θεωρείται από τις πιο κλασικές παραγωγές του είδους. Ακολούθησαν αρκετές συνέχειες μεταξύ των οποίων τα Debbie Does New Orleans και Debbie Does Wall Street αλλά και ταινίες βασισμένες στην κεντρική ιδέα του φιλμ. Το 2005 η Βρετανική τηλεόραση παρήγαγε και προέβαλε το ντοκιμαντέρ Debbie Does Dallas Uncovered. Το 2006 η παραγωγός εταιρεία, VCX, προχώρησε στην ψηφιακή αποκατάσταση και επανακυκλοφορία της ταινίας σε συλλεκτική έκδοση διπλού DVD. Το 2007 η ταινία ξαναγυρίστηκε με σύγχρονους πορνοστάρ και τίτλο Debbie Does Dallas ... Again σε παραγωγή της Vivid Entertainment. Από τις 11 Απριλίου κυκλοφορεί σε DVD, Blu-ray και HD-DVD συνοδευόμενη από την αυθεντική ταινία.
Το 2001 η Σούζαν Λ. Ζβαρτζ δημιούργησε το μιούζικαλ Debbie Does Dallas: The Musical, το όποιο ένα χρόνο μετά έκανε πρεμιέρα σε μικρά ανεξάρτητα θέατρα (Off-Broadway). Αντίθετα με την ταινία και προς απογοήτευση των θεατών που είχαν ακούσει διάφορες φήμες, το μιούζικαλ δεν περιείχε σκηνές σεξ η γυμνού. Τα επόμενα χρόνια η θεατρική αυτή μεταφορά παίχτηκε σε πολλά μέρη του κόσμου με πιο "πικάντικη" σκηνοθεσία και πιο προκλητικές χορογραφίες. Το σενάριο, οι διάλογοι και οι χαρακτήρες είναι αρκετά πιστοί στην αυθεντική ταινία, με τις σκηνές σεξ να έχουν αντικατασταθεί με τραγούδια και χορευτικά νούμερα.
Περίληψη
Η ταινία παρακολουθεί τις προσπάθειες μια ομάδας από μαζορέτες να μαζέψουν λεφτά προκειμένου να στείλουν την πρωταγωνίστρια Ντέμπι στο Ντάλας για να δοκιμάσει να μπει στις μαζορέτες της διάσημης ομάδας αμερικάνικου ποδοσφαίρου Dallas Cowboys. Οι κοπέλες σύντομα ανακαλύπτουν ότι μπορούν να μαζέψουν τα επιπλέον χρήματα που χρειάζονται κάνοντας σεξ με τους εργοδότες τους.
Ταινίες βασισμένες στην κεντρική ιδέα
Τηλεοπτική σειρά: ''Debbie Does Dallas ... Again'' (2007)
Εξωτερικοί σύνδεσμοι
Κατηγορία:Ταινίες του 1979 Κατηγορία:Πορνογραφικές ταινίες Κατηγορία:Αγγλόφωνες ταινίες
Δημοσιά Λήμνου
Η Δημοσιά υπήρξε αγροτικός οικισμός της τέως κοινότητας Κοντοπουλίου στη ΒΑ Λήμνο. Αναφέρεται από τη βυζαντινή εποχή. Σήμερα είναι ακατοίκητη. Διοικητικά ανήκει στον Δήμο Λήμνου της Περιφέρειας Βορείου Αιγαίου (πρόγραμμα Καλλικράτης).
Από το 1999 έως το 2010 σύμφωνα με την τότε διοικητική διαίρεση της Ελλάδας ανήκε στο δημοτικό διαμέρισμα Κοντοπουλίου του  Δήμου Μούδρου. Παλαιότερα ανήκε στον νομό Λέσβου.
Ιστορικά στοιχεία
Η Δημοσιά βρίσκεται βόρεια του Κοντοπουλίου, λίγο βορειότερα από τον αγροτικό οικισμό Άγιος Αλέξανδρος. Αναφέρεται από το 1415 σε έγγραφο της μονής Μεγίστης Λαύρας του Αγίου Όρους με το όνομα "αι Δημοσίαι".
Μεταγενέστερα εγκαταλείφθηκε και ως τα μέσα του 19ου αιώνα ήταν ακατοίκητη, όπως όλη η περιοχή της ΒΑ Λήμνου, βορείως του Κοντοπουλίου. Το 1858 ο Γερμανός περιηγητής Conze βρήκε καλλιεργημένη στο μεγαλύτερο τμήμα της την πεδιάδα μεταξύ Κοντοπουλίου και ακρωτηρίου Πλάκας αλλά χωρίς κανένα οικισμό. Υπήρχαν μόνο απομονωμένες καλύβες, που οι ντόπιοι αποκαλούσαν τσιφλίκια και όλα τα εδάφη ανήκαν σε κατοίκους του Ανυπάτη και του Κοντοπουλίου.
Όταν οι εκτάσεις πέρασαν σε χριστιανούς ιδιοκτήτες, κάποιοι συνοικίστηκαν σε νέους οικισμούς. Ένας από αυτούς ήταν και η Δημοσιά. Για πρώτη φορά σημειώνεται στο χάρτη του Fredrich το 1904. Τα επόμενα χρόνια διατήρησε κάποιο πληθυσμό, με αποτέλεσμα το 1961 να καταγραφεί ως ξεχωριστός οικισμός της τότε κοινότητας Κοντοπουλίου με 15 κατοίκους.
Όμως, σύντομα ερήμωσε και το 1981 συγχωνεύθηκε με τον οικισμό Άγιος Αλέξανδρος. Σήμερα κατάλοιπα του οικισμού αποτελούν μερικές μάντρες κτηνοτρόφων και τα ξωκλήσια Άγιος Γεώργιος και Άγιος Δημήτριος.
Βιβλιογραφία
Κατηγορία:Εγκαταλελειμμένα χωριά της Λήμνου
Ομάδα Αυτοκτονίας (ταινία, 2016)
Το Ομάδα Αυτοκτονίας (πρωτότυπος αγγλικός τίτλος: Suicide Squad) είναι ο τίτλος μιας αμερικανικής υπερηρωικής ταινίας του 2016 βασισμένη στην ομώνυμη ομάδα αντιηρώων της DC Comics. Είναι η τρίτη ταινία του Εκτεταμένου Σύμπαντος της DC. Το σενάριο και την σκηνοθεσία ανέλαβε ο Ντεΐβιντ Άιερ και πρωταγωνιστούν οι Γουίλ Σμιθ, Τζάρεντ Λέτο, Μάργκοτ Ρόμπι, Τζόελ Κίναμαν, Βαϊόλα Ντέιβις, Τζάϊ Κούρτνεϊ, Τζέι Χερνάντεζ, Αντεουάλε Ακινουόγιε-Αγκμπάζε, Άικ Μπάρινχολτζ, Σκοτ Ίστγουντ and Κάρα Ντελεβίν. Στην ταινία μια μυστική κυβερνητική υπηρεσία υπό την καθοδήγηση της Αμάντα Γουόλερ επιστρατεύει φυλακισμένους υπερκακούς να εκτελέσουν επικίνδυνες αποστολές και να σώσουν τον κόσμο από μια ισχυρή απειλή, σε αντάλλαγμα για την ελάφρυνση των ποινών τους.
Η ανάπτυξη του Ομάδα Αυτοκτονίας ξεκίνησε Φεβρουάριο του 2009 από την Warner Bros. Pictures. Ο Άιερ υπέγραψε για να γράψει και να σκηνοθετήσει το Σεπτέμβριο του 2014, και μέχρι τον Οκτώβριο, η διαδικασία επιλογής ηθοποιών είχε αρχίσει. Τα γυρίσματα ξεκίνησαν στις 13 Απριλίου 2015, στο Τορόντο, Οντάριο, με επιπλέον γυρίσματα σε Σικάγο, Ιλλινόι, και ολοκληρώθηκαν τον Αύγουστο του ίδιου έτους.
Η ταινία έκανε πρεμιέρα στην Νέα Υόρκη στις 1 Αυγούστου του 2016 και κυκλοφόρησε κινηματογραφικά από τις 5 Αυγούστου του ίδιου έτους. Έλαβε γενικά αρνητικά σχόλια από τους κριτικούς οι οποίοι επαίνεσαν το καστ και τις ερμηνείες τους, αλλά κριτίκαραν το σενάριο και τη σκηνοθεσία. Παρόλα αυτά ήταν εισπρακτική επιτυχία, εισπράττοντας περισσότερα από 745 εκατομμύρια δολάρια, κάνοντας την έτσι την 10η ταινία με τις μεγαλύτερες εισπράξεις του 2016. Η ταινία κέρδισε Όσκαρ στην κατηγορία Καλύτερου Μακιγιάζ κάνοντάς την, την πρώτη ταινία στο DCEU που κέρδισε Όσκαρ.
Η ταινία ακολουθήθηκε από ταινία spin off, το Αρπακτικά Πτηνά το 2020 και μία αυτόνομη συνέχεια, το The Suicide Squad το 2021.
Περίληψη
Στο Ομάδα Αυτοκτονίας, η κυβερνητική πράκτωρ Δρ. Αμάντα Γουόλερ (Βαϊόλα Ντέιβις) θα συγκεντρώσει την πιο επικίνδυνη ομάδα κακοποιών, οι οποίοι θα αναγκαστούν να εργαστούν ως όπλα της αμερικάνικης κυβέρνησης στην καταπολέμηση του κακού, με αντάλλαγμα ελάφρυνση των ποινών τους. Μέλη της Ομάδας Αυτοκτονίας είναι ορισμένοι από τους πιο εικονικούς και επικίνδυνους ήρωες της DC Comics, μεταξύ των οποίων, ο Joker (Τζάρεντ Λέτο), o Deadshot (Γουίλ Σμιθ), o Captain Boomerang (Τζάι Κόρτνεϊ), η Harley Quinn (Μάργκοτ Ρόμπι), η Enchantress (Κάρα Ντελεβίν), o Rick Flagg (Τζόελ Κίναμανι) ο Killer Croc (Άντεγουελ Ακινουόγιε-Αγκμπάτζε) και η Katana (Καρεν Φουκουνχάρα).
Ηθοποιοί και Χαρακτήρες
Ο Μπεν Άφλεκ και ο Έζρα Μίλερ επαναλαμβάνουν τους ρόλους τους ως Μπρους Γουεΐν/Μπάτμαν και Μπάρι Άλεν/Φλας αντίστοιχα εν συντομία ενώ ο Τζέισον Μομόα εμφανίζεται εν συντομία σε φωτογραφία ως ο Άρθουρ Κέρι/Άκουαμαν.
Εξωτερικοί σύνδεσμοι
Κατηγορία:Ταινίες του 2016 Κατηγορία:Αμερικανικές κωμικές ταινίες δράσης Κατηγορία:Αμερικανικές ταινίες επιστημονικής φαντασίας Κατηγορία:Αμερικανικές ταινίες φαντασίας Κατηγορία:Αγγλόφωνες ταινίες Κατηγορία:Ταινίες βασισμένες σε κόμικς της DC Κατηγορία:Ταινίες του Εκτεταμένου Σύμπαντος της DC Κατηγορία:Ταινίες παραγωγής Warner Bros. Κατηγορία:Ταινίες γυρισμένες στο Σικάγο Κατηγορία:Αμερικανικές ταινίες με υπερήρωες Κατηγορία:Crossover ταινίες με υπερήρωες
Αλαλά
Στην ελληνική μυθολογία και σύμφωνα με τον Πίνδαρο, η Αλαλά (αρχ.: Ἀλαλά) ήταν κόρη του Πολέμου, προσωποποίηση της δυνατής πολεμικής κραυγής-ιαχής (ή αλλιώς αλαλαγμού) που σήμαινε και σημάδευε είτε τον θρίαμβο για τη νίκη, είτε την παρόρμηση για επίθεση.
Η Αλαλά ήταν ανιψιά της Ενυώς και μαζί με αυτή ακολουθούσε στις μάχες τον θεό του πολέμου Άρη, του οποίου ένα από τα επίθετα-επικλήσεις ήταν Ἀλαλάξιος. Οι Έλληνες στρατιώτες κατά την επίθεσή τους εναντίον των θέσεων του εχθρού, φώναζαν αλαλά, κραυγή που πέρα από τη θρησκευτική της σημασία είχε σκοπό να προκαλέσει πανικό στις τάξεις του εχθρού. Η λέξη θρυλείται ότι προέρχεται από τη φωνή της κουκουβάγιας, σύμβολο της θεάς Αθηνάς.
Μιθριδατισμός
right|thumb|150px|Ασημένιο νόμισμα που απεικονίζει τον [[Μιθριδάτης Στ' Ευπάτωρ|Μιθριδάτη ΣΤ', βασιλιά του Πόντου]]
Μιθριδατισμός αποκαλείται η πρακτική της αυτοπροστασίας από τη δράση ενός δηλητηρίου μέσω της σταδιακής αυτοχορήγησης σε μη θανατηφόρες δόσεις.
Ο όρος προέρχεται από τον Μιθριδάτη ΣΤ', βασιλιά του Πόντου, ο οποίος εξαιτίας του μεγάλου φόβου του μήπως τον δηλητηριάσουν χορηγούσε στον εαυτό του βαθμιαία αυξανόμενες μη θανατηφόρες δόσεις δηλητηρίου, ώστε να αναπτύξει τελικά ανοσία. Σύμφωνα με τη μυθολογία, μετά την ήττα του από τον Πομπήιο, ο Μιθριδάτης αποπειράθηκε να αυτοκτονήσει χρησιμοποιώντας δηλητήριο αλλά απέτυχε λόγω της ανοσίας που είχε αναπτύξει και τελικά κατέφυγε σε έναν μισθοφόρο για να τον διαπεράσει με σπαθί.
Γενικά, δεν υφίσταται κάποιος πρακτικός λόγος, κάποιο πλεονέκτημα ή το παραμικρό όφελος για τη διενέργεια μιθριδατισμού εκτός για επαγγελματικούς ή παρόμοιους λόγους, όπως για παράδειγμα από υπαλλήλους ζωολογικών κήπων, ερευνητές και καλλιτέχνες του τσίρκου οι οποίοι έρχονται σε στενή επαφή με δηλητηριώδη ζώα. Ο μιθριδατισμός δοκιμάστηκε με επιτυχία στην Αυστραλία και τη Βραζιλία καθώς επιτεύχθηκε πλήρης ανοσία ακόμη και σε πολλαπλά τσιμπήματα από δηλητηριώδεις κόμπρες και οχιές. Ο Μπιλ Χάαστ (Bill Haast) αυτοανοσοποιήθηκε με επιτυχία στο δηλητήριο διαφόρων ειδών δηλητηριωδών φιδιών.
Στη λογοτεχνία και την ποίηση
Ο μιθριδατισμός έχει χρησιμοποιηθεί ως μέρος της πλοκής σε διάφορα λογοτεχνικά έργα και κινηματογραφικές ταινίες, μεταξύ άλλων στον Κόμη του Μοντεχρίστο του Δουμά και στην Πριγκίπισσα νύφη του Ουίλιαμ Γκόλντμαν (William Goldman).
Ο Άλφρεντ Χάουζμαν (Alfred Edward Housman), στο ποίημά του Τέρενς, αυτό είναι ανοησία ("Terence, this is stupid stuff"), εκδόθηκε αρχικά στη συλλογή A Shropshire Lad), χρησιμοποιεί τον μιθριδατισμό μεταφορικά για τα οφέλη που προσφέρει η σοβαρή ποίηση στον αναγνώστη. Το τελικό του τμήμα αποτελεί ποιητική απόδοση του μύθου του Μιθριδάτη.
Εξωτερικές πηγές
Κατηγορία:Τοξικολογία
Επίθεση αυτοκτονίας
Επίθεση αυτοκτονίας είναι κάθε βίαιη επίθεση, που συνήθως περιλαμβάνει έκρηξη, κατά την οποία οι επιτιθέμενοι αποδέχονται τον θάνατό τους ως άμεσο αποτέλεσμα της επίθεσης. Οι επιθέσεις αυτοκτονίας συμβαίνουν σε όλη την ιστορία, συχνά ως μέρος μιας στρατιωτικής εκστρατείας (όπως με τους Ιάπωνες πιλότους καμικάζι του 1944-1945 κατά τη διάρκεια του Β' Παγκοσμίου Πολέμου), και πιο πρόσφατα ως μέρος των τρομοκρατικών ενεργειών (όπως οι επιθέσεις της 11ης Σεπτεμβρίου).
Συνολικά 4.814 επιθέσεις αυτοκτονίας σημειώθηκαν σε περισσότερες από 40 χώρες, σκοτώνοντας πάνω από 45.000 ανθρώπους μεταξύ 1981 και Σεπτεμβρίου 2015. Κατά τη διάρκεια αυτής της περιόδου, το ποσοστό τέτοιων επιθέσεων αυξήθηκε από μέσο όρο τρεις ετησίως τη δεκαετία του 1980 σε περίπου μία το μήνα τη δεκαετία του 1990 σε σχεδόν μία την εβδομάδα από το 2001 έως το 2003 σε περίπου μία την ημέρα από το 2003 έως το 2015.
Οι επιθέσεις αυτοκτονίας τείνουν να είναι πιο θανατηφόρες και καταστροφικές από άλλες τρομοκρατικές επιθέσεις επειδή δίνουν στους δράστες τη δυνατότητα να αποκρύπτουν όπλα, να κάνουν προσαρμογές της τελευταίας στιγμής και δεν απαιτούν απομακρυσμένη ή καθυστερημένη έκρηξη, σχέδια διαφυγής ή ομάδες διάσωσης. Αποτελούσαν μόνο το 4% όλων των τρομοκρατικών επιθέσεων σε όλο τον κόσμο μεταξύ 1981 και 2006, αλλά προκάλεσαν το 32% όλων των θανάτων που σχετίζονται με την τρομοκρατία (14.599). Το 90 % αυτών των επιθέσεων σημειώθηκαν στο Αφγανιστάν, το Ιράκ, το Ισραήλ, την Παλαιστίνη, το Πακιστάν και τη Σρι Λάνκα. Συνολικά, από τα μέσα του 2015, περίπου τα τρία τέταρτα όλων των επιθέσεων αυτοκτονίας συνέβησαν σε τρεις μόνο χώρες: το Αφγανιστάν, το Πακιστάν και το Ιράκ.
Οι επιθέσεις αυτοκτονίας έχουν περιγραφεί (από τον W. Hutchinson) ως όπλο ψυχολογικού πολέμου με ποικίλα κίνητρα.
Παραπομπές
Κατηγορία:Μέθοδοι αυτοκτονίας Κατηγορία:Τρομοκρατία
Κατάλογος τίτλων του Κιμ Γιονγκ-Ιλ
thumb|Ο [[Κιμ Γιονγκ Ιλ|Κιμ Γιόνγκ-Ιλ το 2011]] Ο κατάλογος τίτλων του Κιμ Γιονγκ-Ιλ περιέχει τους τιμητικούς τίτλους και χαρακτηρισμούς οι οποίοι χρησιμοποιούνταν πάντα όταν γινόταν αναφορά στον ηγέτη της Βορείου Κορέας, ενώ η γραφή του ονόματος του γινόταν πάντα με έντονη γραφή και μεγαλύτερα γράμματα, για παράδειγμα: Ο μέγας ηγέτης Σύντροφος Κιμ Γιονγκ-Ιλ παρέχει επί τόπου καθοδήγηση, ή και γινόταν χρήση μεγαλύτερης γραμματοσειράς για την αναγραφή του ονόματος του. Οι τίτλοι που τον συνόδευαν δημιουργούνταν από την Κεντρική Επιτροπή του Λαϊκού Κόμματος, ενώ το ίδιο ίσχυε και για τον πατέρα του τον Κιμ Ιλ-Σουνγκ ο οποίος ήταν ο ηγέτης της χώρας από το 1948 έως το 1994.
Παραπομπές
Κατηγορία:Προπαγάνδα στη Βόρεια Κορέα Κατηγορία:Κιμ Τζονγκ-ιλ
Πατρίκ Βιεϊρά
Ο Πατρίκ Βιεϊρά (Patrick Vieira, 23 Ιουνίου 1976) είναι Γάλλος πρώην ποδοσφαιριστής και νυν προπονητής ποδοσφαίρου, και από το 2018 της ΟΖΚ Νις. Άρχισε να γίνεται γνωστός από τη θητεία του στην Άρσεναλ, τη δεκαετία του 1990, όπου αργότερα χρημάτισε και αρχηγός της, κερδίζοντας και τρία πρωταθλήματα Αγγλίας. Τα τελευταία έξι χρόνια της καριέρας του τα πέρασε σε Γιουβέντους, Ίντερ και Μάντσεστερ Σίτι, έως το 2011, όπου και αποσύρθηκε στις 14 Ιουλίου του ίδιου έτους.
Στην Εθνική Γαλλίας, αγωνίστηκε για πάνω από 10 χρόνια, κατακτώντας ένα Μουντιάλ, το 1998 κι ένα Euro, το 2000. Ενώ, το 2006, είχε φτάσει με την Εθνική του, έως τον τελικό του Μουντιάλ, χάνοντας όμως από την Ιταλία.
Εξωτερικοί σύνδεσμοι
Κατηγορία:Γάλλοι ποδοσφαιριστές Κατηγορία:Μέσοι ποδοσφαιριστές Κατηγορία:Γάλλοι προπονητές ποδοσφαίρου Κατηγορία:Ποδοσφαιριστές Εθνικής Γαλλίας Κ21 Κατηγορία:Ποδοσφαιριστές Εθνικής Γαλλίας Κατηγορία:Ποδοσφαιριστές Τουρ ΦΚ Κατηγορία:Ποδοσφαιριστές ΑΣ Κάννες Κατηγορία:Ποδοσφαιριστές ΑΚ Μίλαν Κατηγορία:Ποδοσφαιριστές Άρσεναλ Κατηγορία:Ποδοσφαιριστές Γιουβέντους Κατηγορία:Ποδοσφαιριστές Ίντερ Κατηγορία:Ποδοσφαιριστές Μάντσεστερ Σίτι Κατηγορία:Ποδοσφαιριστές Πρέμιερ Λιγκ Κατηγορία:Ποδοσφαιριστές Σέριε Α Κατηγορία:Ποδοσφαιριστές Παγκοσμίου Κυπέλλου 1998 Κατηγορία:Ποδοσφαιριστές Ευρωπαϊκού Πρωταθλήματος 2000 Κατηγορία:Ποδοσφαιριστές Κυπέλλου Συνομοσπονδιών FIFA 2001 Κατηγορία:Ποδοσφαιριστές Παγκοσμίου Κυπέλλου 2002 Κατηγορία:Ποδοσφαιριστές Ευρωπαϊκού Πρωταθλήματος 2004 Κατηγορία:Ποδοσφαιριστές Παγκοσμίου Κυπέλλου 2006 Κατηγορία:Ποδοσφαιριστές Ευρωπαϊκού Πρωταθλήματος 2008 Κατηγορία:FIFA 100 Κατηγορία:Ιππότες της Λεγεώνας της Τιμής Κατηγορία:Προπονητές ποδοσφαίρου ΟΖΚ Νις Κατηγορία:FIFA Century Club Κατηγορία:Προπονητές ποδοσφαίρου Λιγκ 1 Κατηγορία:Παίκτες νικητές Παγκοσμίου Κυπέλλου ποδοσφαίρου FIFA Κατηγορία:Παίκτες νικητές Ευρωπαϊκού Πρωταθλήματος Ποδοσφαίρου Κατηγορία:Παίκτες νικητές Κυπέλλου Συνομοσπονδιών FIFA
Μετρό Πράγας
Το Μετρό της Πράγας (τσεχικά: Metro v Praze ή Pražské metro) είναι ένα υπόγειο σιδηροδρομικό δίκτυο δημόσιων συγκοινωνιών στην Πράγα, την πρωτεύουσα της Τσεχίας. Είναι ο ταχύτερος τρόπος της μεταφοράς στην πόλη και εξυπηρετεί πάνω από ένα εκατομμύριο επιβάτες ημερησίως.
Το Μετρό περιλαμβάνει τρεις γραμμές, κάθε μια από τις οποίες αντιπροσωπεύεται από το χρώμα της στους χάρτες και τα σήματα: Γραμμή A (πράσινο), γραμμή B (κίτρινο) και γραμμή C (κόκκινο). Υπάρχουν 61 σταθμοί στο σύνολο (τρεις των οποίων είναι σταθμοί ανταπόκρισης) σε 65,2 χιλιόμετρα δικτύου, με περισσότερα από 50 χιλιόμετρα υπόγειων γραμμών.
Τα δρομολόγια του μετρό εκτελούνται μεταξύ 5:00 π.μ. και 0:00 κάθε ημέρα, με τις χρονοαποστάσεις συρμών στα δυο με τρία λεπτά τις ώρες αιχμής. Συνολικά, άνω των 420 εκατομμυρίων επιβατών χρησιμοποιούν το μετρό της Πράγας κάθε έτος.
Το μετρό λειτουργεί από την εταιρεία Dopravní podnik hlavního města Prahy, που διαχειρίζεται όλα τα μέσα των δημόσιων συγκοινωνιών μέσα και γύρω από την πόλη (το μετρό, τις τροχιοδρομικές γραμμές, λεωφορεία και τελεφερίκ).
Σχεδιάγραμμα και σταθμοί
thumb|left|Χάρτης του Μετρό της Πράγας.
Οι τρεις γραμμές του μετρό της Πράγας συναντώνται στο κέντρο της πόλης, σχηματίζοντας τρίγωνο, με τρεις σταθμούς ανταπόκρισης να αποτελούν τις κορυφές του. Ο βαθύτερος σταθμός του δικτύου είναι ο σταθμός Náměstí Míru, που εγκαινιάστηκε στις 12 Αυγούστου 1978 και βρίσκεται 53 μέτρα κάτω από την επιφάνεια του εδάφους. Η γραμμή B διέρχεται εν μέρει μέσω υπέργειας γιάλινης σήραγγας. Οι περισσότεροι σταθμοί διαθέτουν μία κεντρική αποβάθρα, που εξυπηρετεί και τις δυο κατευθύνσεις. Στους σταθμούς που βρίσκονται κοντά στην επιφάνεια του εδάφους, η οροφή του σταθμού είναι επίπεδη και σε μερικούς στηρίζεται σε κολώνες, ενώ στους βαθύτερους σταθμούς το κέλυφος του σταθμούς είναι κυκλικής διατομής. Οι τοίχοι πολλών σταθμών είναι διακοσμημένοι με έγχρωμες πλάκες αλουμινίου, ενώ κάθε σταθμός έχει έναν χαρακτηριστικό και ιδιαίτερο σχεδιασμό.
Εξωτερικοί σύνδεσμοι
Μετρο Πραγα Μετρο Πραγας
Δημόσια Ιστορική Βιβλιοθήκη Ζαγοράς
Η ιστορική βιβλιοθήκη της Ζαγοράς Πηλίου βρίσκεται κοντά στην κεντρική πλατεία της Ζαγοράς.
Ιστορία
Ο Ιωάννης Πρίγκος από το 1762 άρχισε να στέλνει τη βιβλιοθήκη του (συνολικά 800 τόμους) που δώρισε αρχικά στη σχολή που λειτουργούσε από τις αρχές του 18ου αιώνα (1712) στη συνοικία του Αγίου Γεωργίου Ζαγοράς  στην οποία και είχε δώσει την ονομασία «Ελληνομουσείο» στέλνοντας σημαντικά χρηματικά ποσά στο επίσης Ζαγοριανό πατριάρχη Καλλίνικο Γ΄. Επίσης συνέχισε να στέλνει και άλλα βιβλία από την Ολλανδία τα οποία έφτασαν συνολικά τον αριθμό των 1000 τόμων περίπου για να τα χρησιμοποιούν οι μαθητές αλλά και όσοι άλλοι το επιθυμούσαν. Τα βιβλία αυτά αποτέλεσαν και το πρώτο υλικό της βιβλιοθήκης. Μεταξύ των διακριθέντων αργότερα σπουδαστών και μελετητών της βιβλιοθήκης ήταν ο Άνθιμος Γαζής και ο Ρήγας Φεραίος Αυτό το κτίριο είναι γνωστό ως Σχολείο του Ρήγα. Στη βιβλιοθήκη φυλάσσονται 5 χιλιάδες χειρόγραφα και παλαίτυπα.
Κλειστές συλλογές
Οι πολύτιμες αυτές συλλογές είναι διαθέσιμες εντός της βιβλιοθήκης.
Ψηφιακό αποθετήριο
Παρέχει τη δυνατότατα ανάγνωσης πολυτίμων ελληνικών και ξενόγλωσσων βιβλίων με απλή αναζήτηση.
Ενδεικτικά έργα :
Παραπομπές
Κατηγορία:Ιστορικές βιβλιοθήκες στην Ελλάδα Βιβλιοθηκη
1678
Η τρέχουσα σελίδα αφορά το έτος 1678 κατά το Γρηγοριανό ημερολόγιο
Θάνατοι
Κατηγορία:Έτη
Β΄ κατηγορία ποδοσφαίρου ανδρών Κύπρου 1953-54
Η Β΄ κατηγορία Κύπρου 1953-54 αποτέλεσε το 1ο πρωτάθλημα στη Β΄ κατηγορία ποδοσφαίρου της Κύπρου. Το πρωτάθλημα κατέκτησε ο Άρης Λεμεσού για 1η φορά στην ιστορία του.
Σύστημα διεξαγωγής
Το πρωτάθλημα της Β΄ κατηγορία την περίοδο 1953-54 αποτελείτο από δύο ομίλους: τον όμιλο Λεμεσού-Πάφου και τον όμιλο Λευκωσίας-Αμμοχώστου-Λάρνακας. Σε κάθε όμιλο οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια κάθε ομίλου ανακηρύχτηκε η ομάδα που συγκέντρωσε τους περισσότερους βαθμούς. Στη συνέχεια, οι πρωταθλήτριες των δύο ομίλων έδωσαν αγώνες μπαράζ με την νικήτρια να ανακηρύσσεται πρωταθλήτρια Β΄ κατηγορίας. Η πρωταθλήτρια ομάδα προβιβάστηκε στην Α΄ κατηγορία 1954–55.
Σύστημα βαθμολόγησης
Η νίκη βαθμολογείτο με 2 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.
Ομάδες, στάδια και τοποθεσίες
Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα και τα στάδια που χρησιμοποίησαν.
Όμιλος Λευκωσίας-Λάρνακας-Αμμοχώστου
Στον όμιλο Λευκωσίας-Λάρνακας-Αμμοχώστου συμμετείχαν οι ομάδες Κενσγίκ Κιουτζιού, Νέα Σαλαμίνα Αμμοχώστου, Ντεμίρσπορ Λάρνακας και Τουρκ Κουτζιούκ Αμμοχώστου.
Η τελική βαθμολογία του ομίλου ήταν:
Πηγή:
Όμιλος Λεμεσού-Πάφου
Στον όμιλο Λεμεσού-Πάφου συμμετείχαν οι ομάδες Ανταίος Λεμεσού, ΑΠΟΠ Πάφου, Άρης Λεμεσού, Πανελλήνιος Λεμεσού και Ντογάν Τουρκ Μπιρλιγί. Νικητής αναδείχθηκε ο Άρης Λεμεσού.